1. ΑΠΟΦΑΣΙΣ ΥΠΟΥΡΓΩΝ ΔΗΜΟΣΙΩΝ ΕΡΓΩΝ ΚΑΙ ΕΡΓ ΑΣΙΑΣ Αριθ. Γ. 26889 της 16 Ιουλ./5 Αυγ. 1963 (ΦΕΚ Β΄ 340) Περί Κανονισμού εργασίας υπαλλήλων παραλαβής και παραδόσεως εμπορευμάτων λιμένος Πειραιώς (Σημειωτών). Ως διωρθώθη εις ΦΕΚ Β΄ 384 της 3 Σεπτ. 1963. Έχοντες υπ’ όψιν τας διατάξεις 1)του δια του Νόμ. 1630/1951 κυρωθέντος υπ’ αριθ. 1559/1950 Α. Νόμου και 2)του Ν.Δ. 3789/1957 «περί τροποποιήσεως και συμπληρώσεως ενίων διατάξεων της εργατικής νομοθεσίας», ιδόντες την υπ’ αριθ. 334 ε.ε. πράξιν του Διοικητικού Συμβουλίου του Ο.Λ.Π. και το από 24.5.1963 πρακτικόν του Συμβουλίου του Τμήματος Κανονισμών Εργασίας του Εθνικού Γνωμοδοτικού Συμβουλίου Κοινωνικής Πολιτικής, αποφασίζομεν: Εγκρίνομεν τον Κανονισμόν υπαλλήλων παραλαβής και παραδόσεως εμπορευμάτων λιμένος Πειραιώς (σημειωτών) έχοντα ως κάτωθι: Άρθρ.1.-1.Επί πάσης φορτοεκφορτωτικής εργασίας εκτελουμένης εν τω λιμένι Πειραιώς, ήτοι επί εκφορτώσεων, φορτώσεων και μεταφορτώσεων εν τη εννοία του Κανονισμού και Τιμολογίου Φορτοεκφορτωτικών Εργασιών του λιμένος, η παράδοσις και παραλαβή των εμπορευμάτων από και εις τα κύτη των πλοίων, διενεργείται δι’ ειδικών υπαλλήλων παραλαβής και παραδόσεως εμπορευμάτων (σημειωτών), εφωδιασμένων υπό του Ο.Λ.Π. δι’ αδείας ασκήσεως του επαγγέλματος τούτου. 2.Η πρόσληψις σημειωτού είναι απαραίτητος και υποχρεωτική, επί εκφορτώσεων, φορτώσεων ή μεταφορτώσεων γενικών εμπορευμάτων προελεύσεως ή προορισμού εξωτερικού, εξαιρέσει των φορτίων ξυλείας, εφ’ ων η χρησιμοποίησις σημειωτού απόκειται εις την ελευθέραν κρίσιν του πλοιάρχου ή του εκπροσωπούντος το πλοίον πράκτορος. 3.Προκειμένου περί φορτίων προελεύσεως ή προορισμού εσωτερικού, η χρησιμοποίησις σημειωτού δια την παραλαβήν ή παράδοσιν αυτών είναι προαιρετική. 4.Απαλλάσσονται της υποχρεώσεως προσλήψεως σημειωτού τα πλοία τα κομίζοντα ομοειδή φορτία γαιανθράκων, σιτηρών – δημητριακών, φωσφάτων, λιπασμάτων ή ορυκτών εις χύμα. άρθρου. «4.α)Δόκιμοι Σημειωταί, επιλεγέντες ως τοιούτοι κατά την πρώτην εφαρμογήν του δια της υπ’ αριθ. 353/68 (ΦΕΚ 505/Β/2.10.68) πράξεως του Δ.Σ. του ΟΛΠ θεσπισθέντος νέου «Κανονισμού Εργασίας Υπαλλήλων Παραλ. και Παραδ. Εμπ/των Λιμένος και Προλιμένων Πειραιώς» παρά την έλλειψιν του τυπικού προσόντος του Απολυτηρίου Γυμνασίου ή αντιστοίχου Μέσης Σχολής, καταλαμβάνουσι μετά κρίσιν της Επιτροπής του άρθρ. 23 του άνω Κανονισμού το ήμισυ των από 1.1.1981 και εκείθεν κενουμένων κατ’ έτος θέσεων των τακτικών Σημειωτών και μέχρις εξαντλήσεως του αριθμού των περί ων η παρούσα υπηρετούντων δοκίμων του ετέρου ημίσεος συμπληρουμένου εκ των εχόντων άπαντα τα τυπικά και ουσιαστικά προσόντα των δοκίμων Σημειωτών. β)Καθ’ ας περιπτώσεις αι ως άνω κενούμεναι θέσεις είναι περιττού αριθμού, η πλεονάζουσα θέσις καλύπτεται από τους περί ων η παρούσα παλαιούς δοκίμους Σημειωτάς». Η παρ. 4 προστέθηκε από την 45058/5/80/618 Νοεμ. 1980 (ΦΕΚ Β΄ 1170) απόφ. Υπ. Εμπορικής Ναυτιλίας. 20.Η.β.1 Σημειωτές Άρθρ.8.-1.Τα καθήκοντα των σημειωτών συνίσταται εις την μετά προσοχής και επιμελείας παρακολούθησιν, καταμέτρησιν και καταγραφήν εις το προς τον σκοπόν τούτον, συμπληρούμενον παρ’ αυτών ειδικόν δελτίον, των εκ του πλοίου εκφορτωνομένων ή εις αυτό φορτωνομένων εμπορευμάτων κατά σημεία, αριθμούς και είδος συσκευασίας (σάκκοι, κιβώτια, βαρέλια κλπ.) και την εν συνεχεία παράδοσιν τούτων εις τους παραλαμβάνοντας υπαλλήλους του Ο.Λ.Π. ή τους σημειωτάς άλλου πλοίου ή και αντιστρόφως. Το δελτίον τούτο υπογραφόμενον εκάστοτε παρά τε του παραδίδοντος και παραλαμβάνοντος σημειωτού αποτελεί πλήρη απόδειξιν περί τε των παραλαμβανομένων υπό του Ο.Λ.Π. εμπορευμάτων και της καταστάσεως αυτών, ως και των πραδιδομένων παρ’ αυτού, επιφυλασσομένων των εν παρ. 2 κατωτέρω αναφερομένων. 2.Εις το δελτίον τούτο δέον να αναγράφεται και πάσα τυχόν διαπιστουμένη βλάβη και μη ομαλή εν γένει εξωτερική εμφάνισις της συσκευασίας των εκφορτωνομένων ή φορτωνομένων εμπορευμάτων. Εις ην περίπτωσιν η διαπιστουμένη βλάβη κιβωτίων, σάκκων κλπ. είναι τοιαύτη ώστε να υφίσταται φόβος διαρροής ή και απωλείας των περιεχομένων εμπορευμάτων, ο σημειωτής οφείλει να ειδοποιήση τον πλοίαρχον, τον Ο.Λ.Π. ή και πάντα άλλον αρμόδιον περί τούτου και να λάβη τα επιβαλλόμενα μέτρα προς διασφάλισιν των εμπορευμάτων ή και να παραδώση ή να παραλάβη ταύτα δι’ επαληθεύσεως ή ζυγίσεως του περιεχομένου, επιμελούμενος άμα της ανασυσκευασίας και μολυβδοσφραγίσεως του βεβλαμμένου κόλλου. 3.Οι σημειωταί υποχρεούνται να προσέρχονται εγκαίρως εις τον τόπον της εργασίας των και να παραμένωσι μέχρι πέρατος αυτής μη δικαιούμενοι να αρνηθούν την ανάληψιν εργασίας δι’ ην προσελήφθησαν ή να διακόψωσι ταύτην αυτοβούλως. 4.Οι σημειωταί δεν δύνανται να αρνηθούν παράτασιν εργασίας ή και εκτέλεσιν εκτάκτου τοιαύτης. 5.Οι σημειωταί υποχρεούνται να παρέχωσι την εργασίαν αυτών καθ’ όλην την διάρκειαν του εν άρθρ. 10 του παρόντος καθοριζομένου οκταώρου ή εξαώρου ή τετραώρου χρονικού διαστήματος ή και πέραν αυτού, εφ’ όσον παρίσταται ανάγκη συνεχίσεως της εργασίας και δεν δύνανται εν ουδεμιά περιπτώσει να διακόψωσι ή να αρνηθώσι την εργασίαν αυτών προ της αφίξεως του αντικαταστάτου αυτών. 6.Παράτασις εργασίας των σημειωτών πέραν του 24ώρου απαγορεύεται. 7.Οι σημειωταί οφείλουν να επιδεικνύουν τον οφειλόμενον σεβασμόν και υπακοήν εις τους  πλοιάρχους και αξιωματικούς των πλοίων, τους πράκτορας ως και τους αρμοδίους του Ο.Λ.Π. και της Οργανώσεως αυτών κατά την εκτέλεσιν της εργασίας των. Οφείλουσι επίσης να συμπεριφέρωνται ευπρεπώς προς τους υπαλλήλους και εργάτας του Ο.Λ.Π. και τους εν γένει μετ’ αυτών επικοινωνούντας. Άρθρ.9.-1.Η εργασία παραλαβής και παραδόσεως εμπορευμάτων εκτελείται είτε επί ημερομισθίω, είτε με απόδοσιν εις τόννους, ακολουθούσα πάντοτε τον τρόπον εργασίας και αμοιβής της αντιστοίχου εργατικής ομάδος. 2.Εις ας περιπτώσεις οι σημειωταί εργάζονται με απόδοσιν εις τόννους η αμοιβή τούτων υπολογίζεται επί τη βάσει των τιμών μονάδος των μονίμων εργατών. Άρθρ.10.-1.Η κανονική επί ημερομισθίω εργασία είναι: α)Δια την πρωϊνήν φυλακήν (βάρδιαν) 8ώρου διαρκείας, με διακοπήν μιας ώρας, ήτοι από 08.00 – 12.00 και13.00 – 17.00 ή 0.7 – 12.00 ώρας και 13.00 – 16.00. β)Εξάωρος συνεχής από 08.00 έως 14.00 και γ)Δια την βραδυνήν φυλακήν τετραώρου διαρκείας από 17.00 έως 21.00 ή από 16.00 έως 20.00, παρακολουθούσα εκάστοτε τας αντιστοίχους εργατικάς ομάδας του Ο.Λ.Π. 2.Η επί αποδόσει εργασία των σημειωτών άρχεται και λήγει κατά τας ώρας ενάρξεως και λήξεως της εργασίας της αντιστοίχου εργατικής ομάδος. Άρθρ.11.-1.Το ημερομίσθιον των σημειωτών ορίζεται εις δραχ. 95 συν δύο δραχμάς επίδομα άρτου ήτοι εν συνόλω 97. 2.Το εν παρ. 1 του παρόντος καθοριζόμενον ημερομίσθιον προσαυξάνεται κατά το εκάστοτε αναλογούν ποσοστόν εργοδοτικής εισφοράς προς το Ι.Κ.Α. και λοιπούς ασφαλιστικούς Οργανισμούς προς ους και κατατίθεται εντός των νομίμων προθεσμιών ομού μετά της εισφοράς των ησφαλισμένων μερίμνη της Διοικήσεως του Συνδέσμου Υπαλλήλων Παραλαβής και Παραδόσεως εμπορευμάτων Λιμένος Πειραιώς. 3.Πάσαι αι αμοιβαί των σημειωτών υπόκεινται εις τας νομίμους κρατήσεις (Ι.Κ.Α., φόρος εισοδήματος, χαρτοσήμου κ.λ.π.) παρακρατουμένας κατά την πληρωμήν παρά των προς τούτο εντεταλμένων εκπροσώπων του Συνδέσμου αυτών εις τους δικαιούχους και αποδιδομένας εις τας οικείας υπηρεσίας εντός των νομίμων προθεσμιών. Άρθρ.12.-1.Επί πλέον του ως άνω κανονικού ημερομισθίου των δραχ. 95 καταβάλλεται εις τους σημειωτάς. (Μετά την σελ. 426) Σελ. 427 228-019 Σημειωτές 20.Η.β.1 α)Δι’ εκάστην ώραν εργασίας πέραν των κανονικών χρονικών ορίων ή κλάσμα της ώρας πλέον των 0,15, το 1/4 του βασικού τούτου ημερομισθίου. β)Δι’ εργασίαν Κυριακών ή εξαιρεσίμων, 75% επί του βασικού ημερομισθίου. γ)Δι’ εργασίαν εκτός Λιμένος (εν τη εννοία του Κανονισμού Εργασίας Εργατών Λιμένος Πειραιώς) 50% επί του βασικού ημερομισθίου. δ)Δι’ εργασίαν Κυριακών και εξαιρεσίμων εκτός Λιμένος, 100% επί του βασικού ημερομισθίου. 2.Εν περιπτώσει εργασίας επί αποδόσει, η αμοιβή των σημειωτών ακολουθεί την αμοιβήν της αντιστοίχου εργατικής ομάδος κύτους -εν ουδεμιά περιπτώσει δε, δύναται να είναι κατωτέρα ενός βασικού ημερομισθίου. 3.Εν ουδεμιά περιπτώσει καταβάλλονται προσαυξήσεις επί ωραρίων. 4.Επί εργασιών εφ’ ων δεν προβλέπεται κατά τόννον δικαίωμα (άνοιγμα και κλείσιμον κυτών) ως και επί εργασιών εφ’ ων δεν παρέχονται υπηρεσίαι των σημειωτών, (περισυλλογή ξυλίνων χωρισμάτων, κλπ.) (SHIFTING κλπ.) ουδεμία αμοιβή καταβάλλεται εις τούτους. Άρθρ.13.-1.Αι κατά τας διατάξεις του παρόντος αμοιβαί και προσαυξήσεις των σημειωτών καταβάλλονται υπό των υποχρέων πρακτόρων, πλοιάρχων ή πλοιοκτητών εις τον νομίμως εξουσιοδοτημένον εκπρόσωπον του σωματείου τούτων, επί εκδόσει αποδείξεως εισπράξεως, αποδίδονται δε εις τους δικαιούχους κατά τα εν άρθρ. 11 οριζόμενα. Άρθρ.14.-Οι σημειωταί δικαιούνται δώρου κατά τας εορτάς Χριστουγέννων και Πάσχα, το ύψος και τον τρόπον καταβολής του οποίου καθορίζει η εκάστοτε ειδική δια τούτο απόφασις του Ο.Λ.Π. Άρθρ.15.-Πλην των Κυριακών, ως εξαιρέσιμοι ημέραι εν τη εφαρμογή του παρόντος νοούνται οι κατά τον Κανονισμόν εργασίας Εργατών Λιμένος Πειραιώς θεωρούμεναι αργίαι, ήτοι: 1)Η πρώτη Ιανουαρίου. 2)Των Θεοφανείων. 3)Η Καθαρά Δευτέρα. 4)Η 25η Μαρτίου. 5)Η Μεγάλη Παρασκευή. 6)Η Δευτέρα του Πάσχα. 7)Της Αγίας Τριάδος. 8)Η Ονομαστική εορτή του Βασιλέως. 9)Η 15 Αυγούστου. 10)Η 28 Οκτωβρίου. 11)Του Αγίου Σπυρίδωνος. 12)Τα Χριστούγεννα. Σελ. 428 228-020 13)Η δευτέρα ημέρα των Χριστουγέννων. 14)Η 1η Μαΐου. Άρθρ.2.-1.Η παραλαβή και παράδοσις εν τη εννοία του παρόντος Κανονισμού συνίσταται εις την εκ του κύτους του πλοίου παράδοσιν του εμπορεύματος εις την πλευράν αυτού επί εκφορτώσεων και αντιθέτως επί φορτώσεων εις την παραλαβήν των φορτωνομένων εμπορευμάτων εκ της πλευράς του πλοίου εις το κύτος ή το κατάστρωμα αυτού. 2.Επί μεταφορτώσεων απ’ ευθείας από πλοίου εις πλοίον, η παραλαβή και παράδοσις συνίσταται εις την εκ του κύτους ή καταστρώματος του εκφορτώνοντος παράδοσιν εις το κύτος ή το κατάστρωμα του φορτώνοντος. 3.Επί μεταφορτώσεων δια φορτηγίδων η μεν παράδοσις συνίσταται εις την εκ του κύτους του πλοίου παράδοσιν εις την φορτηγίδα, η δε παραλαβή εις την εκ της φορτηγίδος παραλαβήν εις το κύτος ή κατάστρωμα του παραλαμβάνοντος πλοίου. Άρθρ.16.-1.Οι σημειωταί έχουν υποχρέωσιν, εν τη εκτελέσει της υπηρεσίας αυτών, όπως τηρούν τας διατάξεις του παρόντος Κανονισμού ως και των ισχυουσών εις την περιοχήν του Λιμένος Αστυνομικών Διατάξεων. 2.Πειθαρχικά παραπτώματα θεωρούνται τα κάτωθι: α)Πάσα παράβασις των διατάξεων του παρόντος κανονισμού, ως και των Διαταγών ή Αστυνομικών Διατάξεων του Λιμένος. β)Η άρνησις εκτελέσεως της εργασίας δι’ ην προσελήφθη ή η πλημμελής εκτέλεσις ταύτης. γ)Η πρόωρος και αυθαίρετος διακοπή ή εγκατάλειψις της εργασίας. δ)Η μέθη κατά την διάρκειαν της εργασίας. ε)Ανοίκειος συμπεριφορά προς το προσωπικόν του πλοίου, του Πρακτορείου ή του Ο.Λ.Π. και προς τρίτους εν γένει, εν τη εκτελέσει της εργασίας. ς)Αμέλεια ή αδιαφορία περί την εκτέλεσιν της εργασίας, συνεπαγομένη μείωσιν αποδόσεως. ζ)Απώλεια, ζημία ή βλάβη, εις πρόσωπα, πράγματα ή εμπορεύματα προκαλουμένη εξ υπαιτιότητος των σημειωτών. η)Αδικαιολόγητος απουσία εκ της εργασίας πέραν του μηνός. θ)Καταδίκη επί αδικημάτι των εν άρθρ. 7 του παρόντος αναφερομένων. Άρθρ.17.-Τα πειθαρχικά παραπτώματα των σημειωτών τιμωρούνται με τα εξής ποινάς. 1.Με επίπληξιν. 2.Με προσωρινήν αφαίρεσιν της αδείας ασκήσεως του επαγγέλματος αυτών μέχρις εξ μηνών. 3.Με οριστικήν αφαίρεσιν αυτής. Άρθρ.18.-Η πειθαρχική εξουσία επί των σημειωτών ασκείται: α)Υπό της Διευθύνσεως Φορτοεκφορτώσεων Ο.Λ.Π., ήτις δύναται να επιβάλη ποινήν επιπλήξεως ή αργίας μέχρι 2 ημερών. β)Υπό του Γενικού Διευθυντού του Ο.Λ.Π. δυναμένου να επιβάλη ποινήν προσωρινής αφαιρέσεως της αδείας μέχρις ενός μηνός. γ)Υπό του Πειθαρχικού Συμβουλίου μονίμων εργατών λιμένος επιβάλλοντος ποινήν προσωρινής αφαιρέσεως της αδείας (αργίας) πλέον του μηνός και μέχρις 6 μηνών ως και ποινήν οριστικής αφαιρέσεως της αδείας. Επί πειθαρχικών παραπτωμάτων σημειωτών, του Πειθαρχικού Συμβουλίου συμμετέχει ως τακτικόν μέλος αυτού και εκπρόσωπος του Συνδέσμου υπαλλήλων παραλαβής και παραδόσεως εμπορευμάτων του λιμένος Πειραιώς οριζόμενος κατ’ έτος δι’ αποφάσεως του Γενικού Διευθυντού του Ο.Λ.Π. μεταξύ τριών σημειωτών υποδεικνυομένων υπό του Διοικητικού Συμβουλίου του Σωματείου τούτου. 20.Η.β.1 Σημειωτές Άρθρ.19.-1.Ποινή επιβαλλομένη υπό του Διευθυντού Φορτοεκφορτώσεων εφεσιβάλλεται εντός 5 ημερών από της κοινοποιήσεως αυτής ενώπιον του Γενικού Διευθυντού του Ο.Λ.Π., ο οποίος και αποφαίνεται ανεκκλήτως. 2.Ποινή επιβαλλομένη υπό του Γενικού Διευθυντού, εφεσιβάλλεται εντός 10ημέρου από της κοινοποιήσεως αυτής ενώπιον του Πειθαρχικού Συμβουλίου Μονίμων Εργατών του Ο.Λ.Π. 3.Οιαδήποτε πειθαρχική ποινή είναι εκτελεστή μόνον μετά την εκπνοήν της προθεσμίας εφέσεως. Άρθρ.20.-1.Οι σημειωταί διαγράφονται εκ του μητρώου λόγω ορίου ηλικίας των 31ην Δεκεμβρίου του έτους καθ’ ο συμπληρώνουν το υπό της νομοθεσίας του ΙΚΑ προβλεπόμενον εκάστοτε όριον. 2.Διόρθωσις ηλικίας μετά την χορήγησιν της αδείας ασκήσεως επαγγέλματος δεν χωρεί ουδέ δια δικαστικής αποφάσεως. Άρθρ.21.-1.Η επιλογή των σημειωτών δια την σύνταξιν του πίνακος των κατά τας διατάξεις του παρόντος δικαιουμένων αδείας ασκήσεως επαγγέλματος εν τω λιμένι Πειραιώς, θέλει ενεργηθή παρ’ Επιτροπής, συγκροτουμένης δι’ αποφάσεως του Γενικού Διευθυντού του Ο.Λ.Π. και αποτελουμένης: α)Εκ 3 ανωτέρων υπαλλήλων του Ο.Λ.Π. (ενός της Διευθύνσεως Φορτοεκφορτώσεων, ενός της Διευθύνσεως Ε.Ζ.Π. και ενός της Νομικής Υπηρεσίας), οριζομένων μετ’ ισαρίθμων αναπληρωτών υπό του Γεν. Διευθυντού. β)1 αντιπροσώπου της Διεθνούς Ν. Ενώσεως οριζομένου υπό της ιδίας, και γ)Εξ ενός αντιπροσώπου των σημειωτών, οριζομένου υπό του Γενικού Διευθυντού, εκ πίνακος τριών σημειωτών προτεινομένων υπό του Δ.Σ. του Συνδέσμου υπαλλήλων παραλαβής και παραδόσεως εμπορευμάτων λιμένος Πειραιώς. 2.Της ως άνω Επιτροπής προεδρεύει ο κατά βαθμόν ανώτερος ή εν ισοβαθμία, ο αρχαιότερος των υπαλλήλων του Ο.Λ.Π. Χρέη δε Γραμματέως ανατίθενται εις υπάλληλον του Ο.Λ.Π. οριζόμενον υπό του Γενικού Διευθυντού. 3.Η ως άνω Επιτροπή, εξετάζουσα τα τυπικά και ουσιαστικά προσόντα των κρινομένων, συντάσσει πίνακας των κεκτημένων τα νόμιμα προσόντα και καταλλήλων δια την χορήγησιν αδείας ασκήσεως επαγγέλματος σημειωτού ή δοκίμου τοιούτου, οι πίνακες δε ούτοι, κυρούμενοι υπό του Προέδρου της ως άνω Επιτροπής κοινοποιούνται δια τοιχοκολλήσεως εις τα γραφεία του Ο.Λ.Π. επί 10ήμερον. Άρθρ.22.-1.Εντός της ως άνω 10ημέρου προθεσμίας, οι ενδιαφερόμενοι δύνανται να υποβάλωσιν αίτησιν παραπόνων ή αντιρρήσεων δια τον αποκλεισμόν αυτών εκ του πίνακος. 2.Εν περιπτώσει εμπροθέσμου υποβολής αντιρρήσεων κατά του πίνακος τούτου, συγκροτείται δι’ αποφάσεως του Γενικού Διευθυντού Δευτεροβάθμιος Επιτροπή Επιλογής, αποτελουμένη εκ τριών ανωτέρων υπαλλήλων μη μετεχόντων της Πρωτοβαθμίου Επιτροπής, η οποία ομού μετά των λοιπών μελών, αποφαίνεται εντός 10ημέρου επί των υποβαλλομένων αντιρρήσεων. Άρθρ.23.-Βάσει του πίνακος της πρωτοβαθμίου Επιτροπής, μετά την εκπνοήν της 10ημέρου προθεσμίας από της κοινοποιήσεως αυτού ή βάσει του αναθεωρηθέντος υπό της δευτεροβαθμίου Επιτροπής, ο Γενικός Διευθυντής χορηγεί τας αδείας ασκήσεως επαγγέλματος. Άρθρ.24.-Η ισχύς του παρόντος άρχεται από της κατά Νόμον εγκρίσεως και δημοσιεύσεως αυτού, καταργουμένης πάσης άλλης σχετικής διατάξεως. Η παρούσα δημοσιευθήτω δια της Εφημερίδος της Κυβερνήσεως. Άρθρ.3.-1.Οι πλοίαρχοι ή οι πράκτορες αυτών κατά την φορτοεκφόρτωσιν των φορτίων υποχρεούνται όπως προσλαμβάνωσι δι’ εκάστην ομάδα εργατών κύτους ανά ένα σημειωτήν. 2.Η παραλαβή και παράδοσις των εμπορευμάτων από ή και εις την πλευράν του πλοίου διενεργείται αποκλειστικώς δια προσωπικού του Ο.Λ.Π. Άρθρ.4.-1.Οι σημειωταί προσλαμβάνονται ελευθέρως παρά των ενδιαφερομένων πλοιάρχων ή πρακτόρων των πλοίων εκ των εφωδιασμένων δι’ αδείας ασκήσεως επαγγέλματος υπό του Ο.Λ.Π. κατ’ επιλογήν και αμείβονται παρ’ αυτών. 2.Κατά την πρόσληψιν και διάθεσιν των σημειωτών, οι κεκτημένοι άδειας ασκήσεως του επαγγέλματος προ της ιδρύσεως του Ο.Λ.Π. απολαμβάνουν προτιμήσεως. 3.Η Υπηρεσία του Ο.Λ.Π. ασκεί εποπτείαν δια την πιστήν εφαρμογήν των διατάξεων του παρόντος. Άρθρ.5.-1.Ο αριθμός των σημειωτών ορίζεται δι’ αποφάσεως του Διοικητικού Συμβουλίου, μη δυνάμενος να υπερβή τους 50. 2.Άπαντες οι κεκτημένοι άδειαν ασκήσεως επαγγέλματος του Ο.Λ.Π. έχουσι τα αυτά δικαιώματα και υπέχουν τας αυτάς υποχρεώσεις, εξαιρέσει της εν τω προηγουμένω άρθρω προβλεπομένης προτιμήσεως υπέρ των τυχόντων αδείας προ της ιδρύσεως του Ο.Λ.Π.  (Αντί για τη σελ. 425) Σελ. 425(α) Τεύχος Ε52-Σελ. 73 Σημειωτές 20.Η.β.1 3.Οι προσλαμβανόμενοι υπό των Ναυτικών Πρακτόρων, ως αρχισημειωταί (τσιφ) δεν δύνανται συγχρόνως και κατά την αυτήν ημέραν να χρησιμοποιούνται και ως σημειωταί. Άρθρ.6.-1.Πλην των ανωτέρω μονίμων σημειωτών, εις τους οποίους, χορηγείται άδεια ασκήσεως επαγγέλματος μετά κρίσιν και επιλογήν της εν άρθρ. 21 προβλεπομένης Επιτροπής θεσπίζεται από της ισχύος του παρόντος τάξις δοκίμων σημειωτών, ο αριθμός των οποίων δεν δύναται να υπερβή τους 25. 2.Οι δόκιμοι σημειωταί, κατόπιν ενιαυσίας τουλάχιστον υπηρεσίας και μετά κρίσιν της εν άρθρ. 21 οριζομένης Επιτροπής, ονομάζονται μόνιμοι σημειωταί συμπληρούντες τα εκάστοτε δημιουργούμενα κενά τούτων. 3.Ομοίως, τα εκάστοτε κενά των δοκίμων συμπληρούνται δι’ αποφάσεως του Γενικού Διευθυντού εκ των κεκτημένων τα κατωτέρω οριζόμενα προσόντα, προτάσει της εν άρθρ. 21 προβλεπομένης Επιτροπής. Άρθρ.7.-1.Δια να λάβη τις άδειαν ασκήσεως επαγγέλματος σημειωτού, δέον να έχη τα κάτωθι προσόντα: α)Να είναι υγιής και αρτιμελής, της καταστάσεώς του βεβαιουμένης παρά της Υγειονομικής Υπηρεσίας του Ο.Λ.Π. β)Να μη υπερβή το 40όν έτος της ηλικίας του, εξακριβουμένης δια πιστοποιητικού του μητρώου αρρένων, του οικείου Δήμου ή Κοινότητος. γ)Να έχη εκπληρώσει τας στρατιωτικάς του υποχρεώσεις ή να έχη απαλλαγή τούτων νομίμως. δ)Να μη έχη καταδικασθή επί αδικήματι εκ των κατά τας διατάξεις του Π.Ν. συνεπαγομένων στέρησιν πολιτικών δικαιωμάτων ή εις οιανδήποτε ποινήν επί λαθρεμπορία, κλοπή, απάτη, πλαστογραφία, υπεξαιρέσει, εκβιάσει, δωροδοκία, καταπιέσει και απιστία. Επίσης να μη έχει παραπεμφθή δια τελεσιδίκου βουλεύματος επί κακουργήματι ή πλημμελήματι των εν τη παρούση παραγράφω αναφερομένων. ε)Να είναι υγιών κοινωνικών φρονημάτων, της νομιμοφροσύνης αυτού πιστοποιουμένης δια βεβαιώσεως της Αστυνομικής Αρχής του τόπου της κατοικίας του. Σημείωμα Αστυνομικής Αρχής περί υποβολής αιτήσεως πιστοποιητικού νομιμοφροσύνης, ισχύει μέχρι της εκδόσεως της της ως άνω Αστυνομικής βεβαιώσεως και πάντως ουχί πέραν του έτους από της υποβολής της αιτήσεως. Σελ. 426(α) Τεύχος Ε52-Σελ. 74 ς)Να έχη ενδεικτικόν 4ης τάξεως εξαταξίου γυμνασίου ή αντιστοίχου Μέσης Σχολής. 2.Οι δόκιμοι σημειωταί, δέον να έχωσι τα αυτά ως άνω προσόντα. 3.Κατά την πρώτην εφαρμογήν του παρόντος Κανονισμού, χορηγούνται άδειαι ασκήσεως επαγγέλματος σημειωτού εις τους κάτωθι: α)Εις τους κεκτημένους αδείας ασκήσεως επαγγέλματος του Ο.Λ.Π., βάσει των Νόμ. 3459/27, 4748/30, 6148/34 και 1052/38. β)Εις τους κρινομένους και επιλεγομένους υπό της εν άρθρ. 21 του παρόντος προβλεπομένης Επιτροπής μεταξύ των ήδη προσλαμβανομένων υπό των ναυτικών πρακτόρων και εργαζομένων ως σημειωτών προτιμωμένων κατά σειράν πρώτον, των κεκτημένων αδείας επαγγέλματος σημειωτού αποθηκών του Ο.Λ.Π. και μη ενταχθέντων εις το μόνιμον προσωπικόν αυτού, και δεύτερον των τυχόντων αδείας ασκήσεως επαγγέλματος επικούρου σημειωτού και των χρησιμοποιουμένων από μακρού ως σημειωτών κύτους υπό του Συνδέσμου υπαλλήλων παραλαβής και παραδόσεως εμπορευμάτων λιμένων Πειραιώς. Δια τους ανωτέρω δεν έχουσιν εφαρμογήν αι διατάξεις των εδαφ. β΄ και ς΄ της παρ. 1 του παρόντος